**A büntetés-végrehajtás országos parancsnokának  
89/2015. (XII.18.) OP**

***s z a k u t a s í t á s a***

***a büntetés-végrehajtási pszichológusok fogvatartottakkal való tevékenységét szabályozó  
Módszertani útmutató kiadásáról***

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontja alapján – figyelemmel a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény, az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény, az egészségügyről szóló 1997. évi CLIV. törvény, valamint a büntetés-végrehajtási intézetben fogvatartott elítéltek és egyéb jogcímen fogvatartottak fegyelmi felelősségéről szóló 14/2014. (XII. 17.) IM rendelet, illetve a szabadságvesztés, az elzárás, az előzetes letartóztatás és a rendbírság helyébe lépő elzárás végrehajtásának részletes szabályairól szóló 16/2014. (XII. 19.) IM rendelet előírásaira – kiadom a következő szakutasítást.

1.  A szakutasítás hatálya a Büntetés-végrehajtás Országos Parancsnokságára (a továbbiakban: BvOP), a büntetés-végrehajtási intézetekre és intézményekre (a továbbiakban: bv. szervek) terjed ki.

2.  A szakutasítás 1. mellékleteként kiadom a büntetés-végrehajtási pszichológusok fogvatartottakkal való tevékenységét szabályozó Módszertani útmutatót.

3.  A szakutasítás tartalmát az érintett személyi állománynak oktatni kell.

4.  A szakutasítás a kiadás napján lép hatályba.

5.  Hatályát veszti a pszichológusok tevékenységét szabályozó, valamint a személyi állomány pszichikai alkalmassági vizsgálatairól és a pszichológiai gondozási tevékenység végrehajtásáról szóló módszertani útmutatók kiadásáról szóló 1-1/44/2010. (VII. 14.) OP intézkedés 1. számú melléklete.

**Csóti András bv.altábornagy**országos parancsnok